# Henkilökohtainen tietokone VAIO Tap 11SVT1122

## microSD-muistikorttien käyttöön liittyviä huomautuksia

Lue seuraavat muistikortin oikeaa käyttöä koskevien varotoimien kuvaukset huolellisesti ennen microSD-muistikortin käyttämistä.

- Säilytä microSD-muistikortti lasten ulottumattomissa. Sen nielaiseminen voi aiheuttaa tukehtumisriskin.

- Älä kosketa microSD-muistikortin liitintä sormillasi tai metalliesineillä.

- microSD-muistikortti sisältää herkkiä sähkökomponentteja. Älä taivuta tai pudota sitä tai altista sitä iskuille.

- Älä pura microSD-muistikorttia tai tee siihen muutoksia.

- Älä kastele microSD-muistikorttia.

- Älä käytä tai säilytä muistikorttia tilassa, jossa se voi altistua:

  - korkeille lämpötiloille (esimerkiksi aurinkoiselle paikalle pysäköidyssä autossa)

  - suoralle auringonvalolle

  - suurelle ilmankosteudelle tai syövyttäville aineille

  - pölylle

- Älä yritä asettaa microSD-muistikorttipaikkaan yhteensopimatonta muistikorttia. Yhteensopimattomien korttien käyttö voi vaurioittaa VAIO-tietokonetta.

- Tärkeät tiedot kannattaa varmuuskopioida.

- Tallennetut tiedot saattavat hävitä tai vioittua seuraavissa tilanteissa:

  - microSD-muistikortti irrotetaan tai VAIO-tietokone sammutetaan, kun tietoja luetaan tai kirjoitetaan microSD-muistikortille/kortilta.

  - microSD-muistikorttia käytetään paikassa, jossa staattinen sähkö tai sähköiset häiriöt vaikuttavat muistikorttiin.

- Säilytä microSD-muistikorttia kotelossa sitä kuljettaessasi staattisen sähkön kertymisen estämiseksi.

- Ennen kuin käytät microSD-muistikorttia muussa laitteessa kuin tietokoneessa, kuten matka- tai älypuhelimessa, alusta microSD-muistikortti kyseisen laitteen avulla.

  Kaikki laitteet eivät ehkä tue tietokoneiden tiedostomuotoa ja niissä näkyy kehote, jossa suositellaan microSD-muistikortin alustamista. Kopioi tällöin kortin tiedot VAIO-tietokoneeseen ja alusta kortti laitteen avulla. Kaikki microSD-muistikortin tiedot poistetaan, kun alustat sen.

  Lisätietoja on laitteen mukana toimitetussa oppaassa.

- Älä aseta microSD-muistikorttipaikkaan vieraita esineitä.

- microSD-muistikorttipaikkaa voi käyttää vain tuettujen muistikorttien lukemiseen tai niille kirjoittamiseen, niitä ei voi käyttää muihin tarkoituksiin.

- Elokuussa 2013 saatavana olleet microSD-muistikortit (kapasiteetti enintään 2 Gt), microSDHC-muistikortit (kapasiteetti enintään 32 Gt) ja microSDXC-muistikortit (kapasiteetti enintään 64 Gt) on testattu ja todettu yhteensopiviksi VAIO-tietokoneen kanssa. Kaikkien microSD-, microSDHC- ja microSDXC-muistikorttien yhteensopivuutta tietokoneen kanssa ei taata.

- Jotkin microSD-muistikortit, kuten UHS (Ultra High Speed) -tiedonsiirtoa tukeva muistikortit, saattavat kuumentua merkittävästi, kun muistikorttia käytetään jatkuvasti. Odota tällöin hetki ennen muistikortin poistamista, jotta muistikortti ehtii jäähtyä.

Siirry sivun alkuun

### Aiheeseen liittyvää

- microSD-muistikortin liittäminen
- microSD-muistikorttien poistaminen

Siirry sivun alkuun