# Henkilökohtainen tietokone VAIO Tap 11SVT1122

## Kosketuslevyn käyttäminen

Voit siirtää tietokoneen näytöllä näkyvää osoitinta liikuttamalla sormeasi kosketuslevyllä.

Sijoittamalla osoittimen haluamasi kohteen tai objektin päälle ja painamalla sitten vasenta tai oikeaa painiketta voit antaa erilaisia komentoja ja avata valikoita.

1. Vasen painike

2. Oikea painike

#### Napsauttaminen

Siirrä osoitin haluamasi kohteen tai objektin kohdalle ja paina vasenta painiketta kerran.

Voit vaihtoehtoisesti napauttaa kosketuslevyä kerran.

#### Kaksoisnapsauttaminen

Siirrä osoitin haluamasi kohteen tai objektin kohdalle ja paina vasenta painiketta nopeasti kaksi kertaa.

Voit vaihtoehtoisesti napauttaa kosketuslevyä nopeasti kaksi kertaa.

#### Kakkospainikkeella napsauttaminen

Siirrä osoitin haluamasi kohteen tai objektin kohdalle ja paina oikeaa painiketta kerran.

Voit vaihtoehtoisesti napauttaa kosketuslevyä nopeasti kahdella sormella.

Voit avata erilaisia pikavalikoita osoittimen sijainnin mukaan.

#### Vetäminen

Siirrä osoitin haluamasi kohteen tai objektin kohdalle, paina vasenta painiketta kerran, pidä painike painettuna ja vedä sitten sormeasi kosketuslevyllä.

Vaihtoehtoisesti voit napauttaa kosketuslevyä nopeasti kaksi kertaa ja vetää toisen napautuksen jälkeen sormeasi kosketuslevyllä.

#### Vetäminen ja pudottaminen

Vedä kuvake, kuten tiedosto, haluamasi kohtaan ja vapauta sormi vasemmalta painikkeelta.

Vaihtoehtoisesti voit napauttaa kosketuslevyä nopeasti kaksi kertaa, vetää toisen napautuksen jälkeen sormeasi kosketuslevyllä niin, että osoitin siirtyy haluamasi kohtaan, ja nostaa sitten sormesi kosketuslevyltä.

#### Vierittäminen

Liu’uta kahta sormea ylös ja alas kosketuslevyllä, kun haluat vierittää näyttöä pystysuunnassa.

Liu’uta kahta sormea sivulta sivulle kosketuslevyllä, kun haluat vierittää näyttöä vaakasuunnassa.

#### Sovellusvalikon avaaminen

Aseta sormesi kosketuslevyn yläreunaan ja liu'uta sormeasi sitten alaspäin.

Sovellusvalikko ei tule näkyviin, jos sovellus ei tue sen käyttöä.

#### Oikopolkujen avaaminen

Aseta sormesi kosketuslevyn oikeaan reunaan ja liu’uta sormeasi sitten vasemmalle. Lisätietoja on kohdassa Oikopolkujen avaaminen.

#### Sovelluksen vaihtaminen

Voit vaihtaa käynnissä olevasta sovelluksesta toiseen asettamalla sormesi kosketuslevyn vasempaan reunaan ja liu'ttamalla sormeasi sitten oikealle. Jos käynnissä on useita sovelluksia, toista toiminto. Sovellukset tulevat näkyviin siinä järjestyksessä, jossa niitä on käytetty, viimeksi käytetystä sovelluksesta alkaen.

#### Huomautus

- Eletoiminto (vierittäminen, sovellusvalikon avaaminen, oikopolkujen avaaminen tai sovelluksen vaihtaminen) ei ehkä toimi VAIO-tietokoneen käyttöolosuhteiden tai kosketuslevyn asetusten mukaan.

Siirry sivun alkuun

### Aiheeseen liittyvää

- Langattoman näppäimistön käyttäminen

Siirry sivun alkuun