# Henkilökohtainen tietokone VAIO Tap 11SVT1122

## VAIO-tietokoneen käyttäminen kaukosäätimenä (VAIO Remote control)

VAIO Remote control -sovelluksen avulla voit ohjata laitteita, kuten televisiota, digiboksia tai DVD- tai Blu-ray-soitinta/tallenninta, etäältä.

VAIO Remote control käyttää infrapunatiedonsiirtojärjestelmää.

1. Käynnistä VAIO Remote control. (Lisätietoja VAIO Remote control -sovelluksen käynnistämisestä on kohdassa Sovellukset-kohteiden käynnistäminen.)

#### Vihje

- VAIO-tietokone voi oppia sellaisten laitteiden ohjaussignaalit, joita ei ole VAIO Remote control -sovelluksen laitetyyppi- tai valmistajaluettelossa.

  Kun haluat lisätä uusia signaaleja tietokoneeseen, noudata näyttöön tulevia ohjeita. Muista säätää laitteen kaukosäätimen ja tietokoneen asento oikein niin, että kaukosäädin ja tietokone ovat samalla tasolla, ja tuo kaukosäätimen infrapunalähetin lähelle infrapunaporttia ().

- Jos painat kaukosäätimen painiketta useita kertoja oppimismenettelyn aikana, VAIO-tietokone voi oppia ohjaussignaalin väärin. Pidä painike painettuna, kunnes menettely on valmis.

- VAIO Remote control ei tue eräitä laitteita, jotka voivat vastaanottaa infrapunasignaaleja. Vaikka VAIO-tietokone oppisi laitteiden ohjaussignaalit, et ehkä voi ohjata laitteita tietokonetta käyttämällä.

Siirry sivun alkuun